
P 
resencia di Joran van der Sloot riba teritorio Mericano ta 
loke autoridadnan di e pais tabata spera pa nan dal nan 
pasonan. Aworaki kier bay den un deal cu van der Sloot pa e 
confesa su crimen cometi na 2005 


Esaki ta motibo di supuesto negociacion “secreto” cu e 
abogadonan di Joran van der Sloot p’e yega na un acuerdo. 
Asina e fuentenan cercano n’e investigacion a duna di conoce 
mientras cu den e corant Hulandes Telegraaf e informacion 
aki tambe a bini dilanti. 


Loke ta den wega awor aki den e supuesto acuerdo di culpa- 
bilidad ta pa Joran duna un confesion completo di su rol den 
loke cu a pasa cu Natalee Holloway dia 30 di mei, 2005 y e 
extorsion riba e mama y famia di e hoben aki na 2010. 


E Hulandes, entrega pa Peru na Merca na juni, lo ricibi – si 
e acuerdo continua – un pena reduci a cambio di un confe- 
sion. E ora no lo tin huicio cu hurado. 
Parti di e acuerdo ta cu Van der Sloot lo pasa den e famoso 
‘lie detector test’, o sea detector di mentira. E resultadonan 
di dicho prueba en realidad no ta un prueba legal, pero ta 


duna un indicacion di e veracidad di e declaracionnan y 
posibel confesion di Van der Sloot, segun Ministerio Publico 
di Alabama. 
Den e sistema hudicial Mericano ta normal cu e fiscalnan ta 
yega na un acuerdo cu e sospechosonan. Por lo general, ta 
haci esaki pa evita un huicio cu hurado, haciendo e proceso 
mas largo y costoso. 


Den e caso di Van der Sloot, su abogadonan ta spera cu e lo 
ricibi un condena maximo di 20 aña di prizon, a cambio di 
un confesion, loke en parti ta igual n’e condena cu Van der 
Sloot ainda mester cumpli na Peru. 


Den e pais aki, Van der Sloot a ricibi 28 aña di prizon p’e 
asesinato di Stephany Flores na 2010. Despues a añadi un 
condena pa trafico di cocaina fo’i prizon. 
Na Peru, Van der Sloot mester keda tras di tralie te cu 2045. 
Si e acuerdo cu husticia Mericano no keda concretisa, ta bini 
un huicio cu hurado den algun luna pero pa e caso di extor- 
sion solamente. Despues di e huicio, Van der Sloot lo mester 
bay bek den prizon na Peru p’e bolbe Merca na 2045 p’e 
cumpli su condena Mericano. 


Husticia Mericano kier Joran confesa 
a cambio di reduccion di castigo 

E 
conomia di Aruba a recupera cu forsa despues di e pan- 
demia. Esey ta loke por a conclui den e combersacionnan 
cu e Hunta Ehecutivo di Fondo Monetario Internacional 
(IMF) a tene di articulo IV cu Reino Hulandes y Aruba. 
Den e combersacionnan aki, e ehecutivonan di IMF a trece 
varios punto di atencion y un di nan t’e vulnerabilidad di 
Banco Central di Aruba (CBA). 


A indica cu CBA mester keda atento p’e sistema financiero 
vulnerabel. Ta hustifica un vigilancia estrecho di e normanan 
di subscripcion di e loan-to-value. E introduccion formal di 
un limite n’e relacion prestamo-balor y e servicio di debe- 
entrada di esunnan cu ta haci prestamo y e desaroyo di un 
cuadro global di maneho macro prudencial, lo yuda na iden- 
tifica y maneha e riesgonan. 
E esfuersonan aki mester duna sosten n’e miho datonan, 
mas detaya y oportuno, incluyendo e relativo nan n’e insti- 
tucionnan financiero no bancario. 


Un enfoke mas structura di e testnan di stress di likides y 
solvencia, cu ta firmemente vincula na un serie di scenario 
macro economico basico, lo ta valioso. Aruba lo mester 
adopta rapidamente n’e normanan internacional di Basil II. 
Tin un espacio pa mehora e cuadronan di lucha contra 
labamento di placa y e financiamento di terorismo y di trans- 
parencia fiscal internacional. Esaki lo inclui reforsa e cumpli- 
mento tecnico y e eficacia di e cuadro ALD/CFT y resolve e 
problemanan relaciona cu e aplicacion di e normanan di e 
Organisacion di Cooperacion y Desaroyo Economico (OCDE) 
riba e intercambio di informacion fiscal. 


Tin mester di reforma fuera di e oferta pa aumenta e crece- 
mento potencial. E maneho pa aumenta e balor añadi di 
turismo lo ta fundamental pa duna sosten n’e crecemento a 
medio plaso. 
Tambe lo ta importante e reforma nan cu ta elimina e obstac- 
ulonan n’e actividad empresarial, promove un mayor flexib- 
ilidad di e mercado laboral, impulsa productividad y reduci 


e diferencianan entre hende homber y hende muhe riba e 
mercado laboral. 


Ta anima autoridad pa ahusta e cuadro di maneho di e 
Convencion di Nacionnan Uni contra Corupcion. Esaki lo 
mester inclui e mehoracion di e capacidad di e Oficina di 
Integridad, e establecimento di e codigonan di conducta p’e 
funcionarionan publico y e exigencia di e declaracionnan di 
bienes, detaya n’e funcionarionan publico di halto rango. 
Aumenta e resistencia n’e cambio climatico ta un prior- 
idad. Un plan di e accion concreto p’e adaptacion lo yuda na 
priorisa e inversionnan y e infrastructura nan cu ta mehora 
e resistencia fisico di e zona nan abao. E inversionnan aki lo 
mester incorpora den e cuadro fiscal general a medio plaso. 
  
Nan lo mester acelera e avancenan den e calculo di e costo 
nan di e necesidadnan di adaptacion n’e cambio climatico 
y den e desaroyo di un strategia nacional di resiliencia 
climatico. 
Den cuadro di e Articulo IV di e Convenio Constitutivo di 
IMF, e ta mantene e combersacionnan bilateral cu e paisnan 
miembro, normalmente tur aña. 


Riba peticion of cu e consentimento di e pais miembro, e 
personal di IMF por mantene combersacion separa respecto 
n’e teritorio of parti constituyente di un pais miembro. 
E combersacionnan aki ta forma parti di e consulta di 
Articulo IV cu e pais miembro. Den e casonan aki, un ekipo 
di funcionario ta bishita e teritorio of e parti integrante, ta 
recopila informacion economico y financiero y ta analisa cu 
e funcionarionan, e evolucion economico y politico di e teri- 
torio of e parti integrante. 


Na nan regreso di nan sede, e personal ta prepara un informe 
cu lo sirbi di base p’e debate di e Conseho Ehecutivo y cu, di 
su banda, ta forma parti integrante di e consulta di Articulo 
IV di e ciclo corespondiente, manera cu a sosode den e caso 
aki cu Hulanda y Aruba, dia 24 di juli ultimo. 


Fondo Monetario Internacional 


Banco Central mester keda atento 
di e sistema financiero vulnerabel 

J 
oran van der Sloot ta kere cu nunca mas 
e ta sali liber. Esey ta loke el a bisa den un 
entrevista cu De Telegraaf. “Pa ta honesto, mi 
ta kere cu nunca mas mi sali liber. Mi debe tur 
esey na mi mes,” e principal sospechoso Hu- 
landes a bisa den e caso di e desaparicion di 
e Mericano Natalee Holloway. 


Van der Sloot, di 35 aña, ta desde juni den 
un prizon di siguridad maximo den e estado 
Mericano di Alabama. Na Peru ya e tabata 
cumpliendo un condena di 28 aña di prizon 
p’e asesinato di Stephany Flores na 2010. 


Peru a extradit’e pa Merca pasobra den e pais 
aki ta acus’e di fraude y extorsion n’e famia 
di Holloway. El a disparce na Aruba na 2005. 
Nunca mas a haya su curpa. 


Segun De Telegraaf, husticia di Alabama ta 
negoshando cu e abogadonan di Van der Sloot 
pa yega na un acuerdo den e caso Holloway. 
A cambio di un reduccion di e pena, Van der 
Sloot lo mester declara den e caso Holloway. 


E Hulandes a bisa cu e ta spera di por bay 
Peru pronto. “Mi abogadonan ta papiando cu 
e fiscal riba loke lo sosode siguientemente. Mi 
ta spera cu tur cos resolve pronto y cu mi por 
bay bek Peru.” 
  
E condicionnan den e prizon di Challapalca 
tampoco ta agradabel, pero eynan mi no ta 
asina aisla manera aki y por lo menos mi ta un 
poco mas cerca di mi yiu muhe chikito Dushi y 
di su mama Leidy,” Van der Sloot a bisa. 


E corant a papia cu Van der Sloot den un 
video conferencia for di e prizon di e estado 
Mericano di Alabama, unda cu e Hulandes di 
35 aña ta deteni for di juni. 


Joran van der Sloot 


“Mi ta kere cu nunca mas mi ta sali di prizon” 

The Aruba Ports Authority N.V. (APA) is publicly tendering: 


“Painting of the Cruise Terminal 1 at Oranjestad harbor.” 


According to the tender document: 
Painting of the Cruise Terminal 1 at Oranjestad harbor. 


Short Project description: 
Demolition works. 
Roofing 
Painting of the building sides 


Execution period: 40 workable days. 
Project management: Aruba ports Authority N.V. 
The proposal validity period is 60 days, commencing on the date on which the proposal was submitted. The proposal 
shall be irrevocable during the proposal validity period. 
Tender documents will be available from August 8, 2023 at the main office of the Aruba Ports Authority N.V. against 
payment of Afl. 150.-. Opening hours are from Monday to Friday, from 8 am to 12 pm and 1 to 4.30 pm. 
The tender documents are available for perusal by appointment from August 8, 2023 up to and until August 15, 
2023, at the main office of Aruba Ports Authority N.V. (L.G. Smith Boulevard 23, Oranjestad, Aruba) and during the 
aforementioned opening hours. 
An information meeting will be held on August 14, 2023, at 10 AM local time at the main office of Aruba Ports 
Authority N.V. The memorandum of the information meeting will be E-mailed on August 18, 2023 to all who 
purchased the tender documents. 
A proposal should be submitted in a sealed envelope on August 22, 2023, between 9.00 AM and 11.00 AM local 
time in the box provided for this purpose located in APA’s main office building. 
The tenderer must submit the following: 
 
A proposal, i.e. completed registration and specification forms (these forms are annexed to the tender 
document); 
 
An original Copy of the company’s Chamber of Commerce registration, not older than 7 days. 
 
Copy of a valid ID of the Tenderer or in case of a legal entity, all of its statutory directors. 
 
A list of subcontractors to be engaged. 
 
An original letter of good Fiscal conduct of the Tenderer issued by the “Departamento di Impuesto 
(DIMP)”. 
 
An original letter of good conduct of the Tenderer or in case of a legal entity, all of its statutory director(s), 
from the public prosecutor’s office (Openbaar Ministerie). 
 
The selection process may include an AML/CFT due diligence. The tenderer is required to on request 
submit any documents and/or information that APA may require to complete said AML/CFT due diligence. 


NL - Net mey anochi na momento e cafe 
de Bierbron na Den Helder a cera su porta 
diasabra anochi oficialmente riba ordo di hudi- 
cial, a surgi un tiramento cu arma di candela 
cu a laga un persona morto y otro seriamente 
herida, luchando pa su bida mientras cu tin 
un di tres herido kende a sufri herida serio 
pero por a bay cas despues di tratamento na 
hospital. 


Tabata ultimo anochi di e centro hopi popular 
aki ora cu autoridadnan a dicidi di anula e 
permiso di operacion di e luga, ya cu e doño di 
e luga, e homber Jan P. kende ta bou sospecho 
di ta meti den traficacion di droga, a perdi su 
permiso debi na e caso cu tin andando contra 
di su persona. 


Diasabra tabata e ultimo anochi cu e bar 
por a habri atrobe pero te cu mey anochi pa 
despues e dal porta cera sin cu por a habri 
esaki bek pero for di momento cu a saca tur 
hende pafo, a insti cu algo ta bayendo robes 
cu hopi hende rabia cu e situacion. 


Tabatin intercambio di palabra entre varios 
grupo y dado momento un persona cu 
despues testigonan a reconoce como e 
homber como Kevin S. kende ta bibando na 
Den Helder y varios testigo a mira su persona 
tira cu arma di candela, matando heridando e 
homber Lavernie Martis y heridando un otro 
seriamente, cu tironan den nek y tambe den 
bariga. 
Polisnan a reacciona mesora y a atende cu e 
caso caminda varios testigo a reconoce esun 
cu a tira pero ya el a bandona e luga caba 
mientras cu a transporta dos persona seria- 
mente herida pa hospital. 


Algun rato despues cu nan a ser interna den 
sector di cuido intensivo, a drenta informa 
cu Lavernie Martis a fayece debi na herida di 
bala cu el a sufri na e sitio di incidente mien- 
tras cu e otro persona tambe ta seriamente 
herida y ta teme pa su bida. 
Te cu ayera nochi ainda autoridadnan no a 
logra di detene e sospechoso principal Kevin 
S. kende den pasado ya tabata envolvi den 
otro caso di tiramento. 


Lavernie Martis tira mata dilanti cafe na Den Helder 

D 
iadomingo marduga polis a bay pazuid di 
e rotonde na Bubali, unda un auto a acci- 
denta.  


Tawata den careda di 3:20, momento cu polis 
a yega y ta topa cu un Dodge Caravan color 
cora. Den e auto dos cabayero bastante bebi. 


E auto a bay pega contra un mata di kwihi, no 
tawata tin hende herida. 


Mirando cu no tin daño cometi na propiedad 
di otro hende, polis a yuda nan busca un take- 
lwagen pa por a ranca e auto y bay cu esaki. 


No tawata tin detencion den e caso aki. 


T A R A L O U N G E 


by 


$ 1 1 0 P E R C O U P L E | C H A M P A G N E I N C L U D E D 
1 1 : 4 5 A M - 3 P M | A D U L T S O N L Y | C A S H L E S S 


A C I N D O O R & O U T D O O R S E A T I N G 


R E S E R V A T I O N S R E Q U I R E D 


e l e m e n t s a r u b a . c o m | + 2 9 7 5 8 3 - 1 1 0 0 e x t 3 


SUNDAY BRUNCH 


Dos chauffeur burachi y alegre a boks cu auto 

D 
iadomingo marduga den careda di 3’or po- 
lis a bay ariba e caminda di Turibana, pa un 
auto cu a dal contra un palo di luz.  


Na yegada polisnan a topa cu e chauffeur di un 
Mitsubishi Lancer den e auto sinta. 
Na e sitio nos a compronde cu e vehiculo 
tawata bayendo direccion zuid, momento cu 
pa un of otro motibo e lo a dal contra acera 
parti links pa despues kita door di e movecion 
y bay termina ta dal un palo di luz.  


Presencia di Elmar a wordo solicita, mirando 
cu e palo di luz a kibra(krak) y lo por cay den 
cualkier momento. 


Caminda a wordo cera door di polis pa un rato. 


Daño material ta considerabel y no tawata tin 
hende den e accidente aki. 


Mitsubishi Lancer a dal contra palo di luz na Turibana 

ON AN EARLY THURSDAY, I put on the radio on my way to my moth- 
er’s house. Well, actually on my way to buy ice because we were 
about to visit Aruba’s National Park: Arikok. On the radio, I heard 
this guy mention that “vulgar dances” and “twerking” will be strictly 
prohibited this year at the “Zomercarnaval in Rotterdam.” 


Too calm to be true 
I didn’t think much of it at first. I thought it was just paraphrased 
news. My first reaction was, “Oh, wow, big deal, there are other more 
important things to worry about.” Keep in mind that I’ve been on 
vacation for about three weeks already, so I’m not my feisty self 
these days. I’m as calm and peaceful as possible, which is strange 
because that is a version of myself that I don’t get to see often. I’m 
always the one who has something to say and constantly aims to 
challenge the status quo, even though I might not appear so. Often 
I’m the “annoying” chick that most people would want to eye-roll in 
meetings but don’t and just simply grin or nicely disagree (but in a 
fake way, because we got to stay politically correct).  


Then in the car with my mom and younger cousin, I heard the 
same news again, but at another station. “Could this be actually 
true?” When I got home, and since I followed a few pages, mainly 
of Rotterdam news, I got bombarded with articles. I read a few, and 
then it hit me. My first thought, and maybe you will think I’m joking, 
is, “Who came up with this law? Wie komt met die ley? Because their 
audacity is unmeasurable.” 


Pluma, stenchi, rum 
I’m not a big “Carnavalista” myself, and I’ve only been to 
“Zomercarnaval” once in 2013. It’s not like our big, colorful, shiny 
Carnaval in Aruba, but who am I kidding? When you’re kilometers 
away, your heart will dance with pride, and you will feel connected 
to thousands of fellow Caribbeans. Yes, even the ones you might 
give a sour face to when you’re on the tram or on your way home. 
Because if there is one thing that connects the Caribbean, it’s: food, 
drinks (not only talking about Tropical or Fria), and parties with lots 
of dance. 


I may not like the drinking part, but I know it’s inculcated in the 
Caribbean culture. You can’t just take away things you disagree 
with from people just because you don’t like them. That’s not how 
the world works; you’ll just end up making people angry. I always 
thought of people drinking every weekend (or daily) as individ- 
uals coping with stress or trauma. Still, you don’t see me around 
scolding people around Hamaka for the way they chose to deal with 
their issues (and yes, I’m well aware that some people just drink for 
recreational purposes, I just think alcohol tastes bad most times, so 
my coping strategy is procrastination (avoidant coping)?). 


Vulgar? 
Now, what the hell is “vulgar dancing?” Did I ever mention that I lived 
in Curaçao for four months? I went to uni but didn’t like it. I lived 
on campus, which I did like. The students, greasy food, the ambi- 
ance, culture, etc. There were local students, regional (Caribbean), 
and international (primarily Dutch) students. It wasn’t unusual that 
on Friday nights, music was booming in the halls of the boys’ wing 
(where most parties took place). One night I decided to join when a 
friend insisted. I wasn’t (and am still not) into parties. 
Once we were on the second floor, we could see people dancing. At 
one point, it looked like they were having sex with their clothes on 
(they were dry-humping). To me, this was a culture shock. I’ve never 
seen anybody dance like that, not even in those sexy Reggeaton 
video clips that I used to watch on HTV’s Hurbano. They were all 
against each other, and they went all the way to the floor. Even back 
then, even though it shocked me, I was like, “I guess this is how 
they danced in other islands of the Caribbean.” 
When you Google the word “vulgar,” you’ll find that it’s something 
or someone that lacks sophistication or good taste. It also means 
making explicit or offensive references to sex or bodily functions. 
When you search for “vulgar dance,” you’ll find that it signifies a 
morally unclean indecent or sexually provocative style of dancing. 
I’ve always had an issue with the word provocative. And if you ask 
me, I think those definitions are one of the hundreds of ways people 
search to put blame and accountability on people who’ve experi- 
enced (sexual) abuse and harassment. 


{Article continues on the next page} 


Tijd Voor de Billeshake 


Disclaimer: If you are closed-minded, see things only in black and white, and lack critical thinking, 
this article is probably not for you. But if you disagree, please share your thoughts with me.  


Dialuna, 7 Augustus 2023 
AWEMainta 
9 


Quiere’ perreo, no balada 
When someone says, “Oh, but they were provoking me,” they mean 
to say that someone intentionally tried to arouse them with sexual 
desire or interest. Is it so? Because I see it this way. Shaking my 
booty to some soca, dancehall, or dem bow rhythm means that I’m 
feeling the music; I’m feeling myself. If someone else gets provoked, 
it’s their problem. It’s their thoughts, not mine. And if one acts on 
those thoughts, it’s their actions, not mine. Do you see where I’m 
heading here? For a long time, we’ve placed the blame on the time, 
place, lights, and length of the skirt, thus the victim. I wish I could 
see more accountability and responsibility being put on perpetra- 
tors, don’t you think?  


There’s this amazing thing called consent 
“But Jammita, why do women dance to “vulgar” songs that “sexu- 
alize” them? These songs are exploiting women!” Well, newsflash, 
women shouldn’t get less respect because of the music they listen 
to and dance to. Ever heard of consent? It’s bizarre if you think 
otherwise. 


I always say this in my lectures: a person could be roaming around 
naked, and that doesn’t give anybody the right to treat them 
with less respect, let alone touch them. Because if you think that 
if someone wears clothes that will cover all their flesh and dance 
only to waltzes, nobody will sexualize them, think again; everything 
can and will be sexualized at one point. Not just a girl wearing a 
cute top with a bit of underboob because she thought it was cute, 
not because she’s trying to seduce and provoke you. Women don’t 
always dress for other people; we dress for ourselves most often. 
We want to feel, because it was taken away from us for a long time, 
that we have ownership of our own bodies; we are in charge! 


The socio-cultural Impact of Dance 
The earliest historical records of the origins of dancing trace back 
8000 years BC through cave paintings in India. A society’s culture 
is known throughout its dance. In ancient cultures, dance and reli- 
gion went hand in hand. Dance was standard in some rites and cere- 
monies. Myths and traditions were passed from one generation to 
the other. Theatrical displays of colors and bold moves are part of 
cultural dances. At the same time, in some cultures, women moved 
more slowly, stiff-like, and did humble movements that symbolized 
femininity. Because in the ideal world of patriarchs, women are to be 
gentle, modest, and quiet (but they’ll still search “wild girls” on the 
Hub when nobody’s watching, am I right?) 


The rhythmic flow of the body means different things to people 
and is strictly culturally and contextually bonded. Dance is a tool 
of cultural and self-expression. I’ve never been to a party without 
music. Well, I have, and it wasn’t a party; you will find dancing at 
every celebration. The versatility of dance makes it almost impos- 
sible to be pinned down and act as a cultural identity. 


Dance expands social and cultural interaction and provides a sense 
of belonging, community well-being, and togetherness. And let me 
tell you, when you’re kilometers away from your home, you’ll need 
this “community glue” that will pick you up and put all your broken 
pieces back together, sure the edges will be uneven, but this tremen- 


dous bonding is what will get you through it. That’s how dancing 
empowers collective groups and sparks positive social change. It 
functions as this common language that brings people together, 
and sometimes you may not even understand each other and may 
disagree with one another on different stances, pero bailando se 
entiende.  


Plus, dancing is a simple way to express ourselves, have fun, exer- 
cise, and blow off steam, and it lets us show a more confident version 
of ourselves to others (well, that last one really depends). 


Palabra final 
Awo, ami no sa ken e organisacion ta, pero… nan tin durf. 
Especialmente mirando e historia cu Hulanda tin cu nos islanan 
(papiando pa islanan ABC y SSS). E ironia ta cu nan ta pidi despensa, 
promove dunamento di fondo pa proyectonan relata na esclavitud pa 
despues e “organisatie” sali cu e cos aki? Awo mi ta compronde cu 
e decision di e “organisatie” no ta representa, ni refleha ful Hulanda 
y/of otro organisacionnan y iniciativanan, pero con nan por a pensa 
cu un desicion asina lo wordo tuma. 


Con nan por a tribi di purba kita un tiki di e cos mas cerca cu nos 
hendenan tin aya na tera friu di nan pais, nan cas? Boso por a 
imagina mi cara di felicidad ora mi a wak cu e participantenan a haci 
lo contrario di e “beleid” straño ey cu nan kier a bin cu ne e aña aki. 
Borchinan di manifiesto a demostra cu mi hendenan lo sigui eman- 
cipa y core cu actitud y accionnan deriva di tempo di colonialismo.  


Oh, and this whole thing also got me thinking about pissed adults 
(talking about us) who had a taste of what it means to have a part of 
their identity taken of them. Now you know what the children, espe- 
cially girls, feel when you scold and police them about their clothing 
choices and mess with their bodily autonomy.  


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


{Continuation of the previous article} 

N 
a Aruba Marriott Resort & Stellaris Casino, Aruba Mar- 
riott Ocean Club y Aruba Marriott Surf Club, e maneho 
di recurso humano ta excepcional. Ta un di e hotelnan cu e 
miho pakete di beneficio pa su asociadonan, pero cu ta of- 
rece mas opcion pa crecemento tambe. Anualmente ta habri 
vacatura interno, cu ta brinda oportunidad pa empleadonan 
por cambia di trabou, cambia di funcion y sin duda…cambia 
di salario. E prome seis lunanan di e aña aki, esaki no tabata 
un excepcion tampoco. 


Promove di paden prome! 
Reuella Berg, Director di HR Operations na Aruba Marriott, 
a duna di conoce tur e promocionnan ta algo pa celebra 
y comparti cu comunidad di Aruba pa asina demostra cu 
Aruba Marriott ta kere den su asociadonan. Aruba Marriott 
ta kere cu semper mester promove for di paden prome y ta 
esey mes por a mira cu e mas di 50 promocion cu tabatin 
den e prome mita di aña. Aruba Marriott ta masha orguyoso 
di e promocionnan di e asociadonan pasobra tur hende ta 
traha como un famia na e compania. 


Oportunidad di crecemento 
Siendo un di e hotelnan cu mas empleado na Aruba, por 
bisa cu anualmente ta recluta centenares di asociado nobo, 
mientras cu di otro banda ta promove e coleganan exis- 
tente cu ta forma un carera den e compania mes. Asina un 
vacatura a habri, mesora ta solicita internamente, den un 
esfuerso pa cambia di trabou, subi di posicion y mehora 
e condicionnan laboral y di salario. Despues di pandemia, 
Aruba Marriott Resort & Stellaris Casino a nota un record 
den promocionnan interno, compara cu tur su añanan di 
existencia. Aña pasa, por ehempel, a promove no menos cu 
137 asociado den e compania. 


Un “stepping stone” importante 
Luzdary Patterson-Leest actualmente ta Front Office 
Manager na Marriott Aruba Surfclub. El a cuminsa cu Aruba 
Marriott, recien gradua na aña 2011. Luzdary ta conta cu na 
e momento ey no tabatin un posicion di management pero 
el a mira Aruba Marriott como un stepping stone pa por 
sigui crece den e compania. E tempo ey el a cuminsa como 
Executive Administrative Assistant. El a sigui diferente curso 
y a haya e posicion di Front Desk Manager. Awo el a haya un 
promocion como Front Office Manager. 


E conseho cu Luzdary tin pa esnan cu tin pensa di forma 
un carera na Aruba Marriott ta pa aplica sin miedo. Tin hopi 
posicion cu por fit cada persona. Aruba Marriott ta traha 
como un famia pues por ta sigur cu ta e sentimento ey mes 


lo tin na momento di traha. Ademas, tin hopi oportunidad 
pa crece den Aruba Marriott, tanto como den posicion pero 
tambe como persona. 


Di stagiaire pa director 
Giancarlo Gomez actualmente ta Director of Procurement pa 
tur propiedad di Aruba Marriott. El a cuminsa traha ey como 
un stagiaire den e departamento di Finance & Accounting. 
Despues di stage el a sigui cu su estudio. Asina cu el a haya 
su diploma, mesora Aruba Marriott a ofrece un posicion 
di “Voyager” cu ta un “Manager Development Program” 
caminda e tabata bou guia di e managernan y e lidernan 
actual. 


Nan a dun’e guia den e diferente departamentonan di Aruba 
Marriott. Prome e tabatin e posicion di Procurement Manager 
cu basicamente kiermen cu e ta encarga cu compra pa e 
operacion di tur bar y restaurant cu tin den e propiedad. E 
ta encarga pa cumpra tur producto cu tin mester den e bar 
y restaurant. 
Giancarlo ta conseha tur esnan cu ta studiando y ta den e 
ultimo aña pa haci un stage y den futuro kier forma parti di e 
famia di Marriott pa aplica y asina por tin un idea di kico tur 
Aruba Marriott tin pa ofrece. Giancarlo mes a cuminsa como 
un stagiaire y awo e ta Director of Procurement, pues sin 
duda Aruba Marriott ta ofrece hopi oportunidad pa crece. 


Hopi beneficio na Aruba Marriott 
A promove Joshua Gomez como Senior Food & Beverage 
Supervisor. Su carera na Aruba Marriott a cuminsa na 
front desk dos aña pasa. Joshua a cuminsa traha como 
un Front Desk Agent. Despues di a traha como Front Desk 
Agent, Aruba Marriott a brind’e oportunidad pa aplica como 
Banquets Captain y el a tuma e chens. 
{Continuacion na siguiente pagina} 


Hopi oportunidad di crecemento na Aruba Marriott 


A promove 57 asociado den prome mita di aña 2023 

El a eherce e trabou y 
recientemente a crece 
y bira un Senior Food 
& Beverage Supervisor. 
Aña pasa Joshua Gomez 
tabata 
e 
Supervisor 
of the Year na Aruba 
Marriott. 
Joshua 
ta 
recomenda pa aplica na 
Aruba Marriott mirando 
cu e ta un compania cu 
ta cuida su asociad- 
onan y ademas tin hopi 
beneficio pa traha na 
Aruba Marriott. 


Buscando trabou? 
Aplica awo! 
Si abo ta buscando un 
trabou caminda cu bo 
por crece y desaroya 
bo mes, Aruba Marriott 
Resort 
& 
Stellaris 
Casino ta e caminda cu 
bo mester ta. Aplica na 
Aruba Marriott Resort 
& 
Stellaris 
Casino 
ta masha facil, subi 
marriott.com/careers 
busca Aruba y bo lo 
mira cua trabou tin 
disponibel. 


Bo tin e posibilidad di 
cuminsa un caminda 
y di ey sigui crece bay 
den otro departamento 
y funcion. Ta bon pa 
bisa cu Aruba Marriott 
Resort 
& 
Stellaris 
Casino ta ofrece un 
pakete 
di 
salario 
y 
beneficionan 
superior 
na mayoria empresa 
na Aruba, cu ta inclui 
bonus, cobertura pa bo 
bista, djente, psicologo, 
remedinan cu AZV no 
ta cubri, opcion pa 
keda den otro Marriott 
rond mundo na prijs 
reduci y asina por sigui 
menciona. 


{Continuacion do pagina anterior} 

T 
abata 
diabierna 
anochi 
sumamente carnavalesco y 
ambientoso, unda Dushi Peo- 
ple y turistanan por a gosa di e 
trahenan di DCG y di e tremen- 
do musica y animacion di Youth 
Extreme Baby y Melvin “Menjo” 
Garcia. 


Aurora - Magic of the Northern 
Lights ta e tema cu DUSHI a 
presenta, un grupo carnavalesco 
conoci pa su ambiente unico y 
creatividad diferente. 


Reaccion ricibi tabata grandi pa 
e trahe diferente y bunita cu DCG 
a presenta. 


E anochi aki nos Reina cu a bira 
e Reina Hubenil di Aruba su 
curason, Ilaijah Croes, a traspasa 
e corona pa reina hubenil di C70 
kende lo representa Colegio San 
Antonio/Dushi Carnival Group 
den C70, Aliyah Ridderstap. 


Tambe DCG su Señora Carnaval 
Daphny Kelly Martijn a traspasa 


su corona pa e proximo Señora 
Carnaval 
di 
Aruba, 
Michelle 
Gerritsma-Thijsen. 
DCG tabatin e honor di por 
a conta cu presencia di nos 
Minister di Cultura, un activista 
cultural cu ta biba nos cultura, 
kende a corona e reinanan di 
DCG, Minister Xiomara Maduro. 


Bo kier ta den dushi? 
Pa sigura bo luga den DCG ta 
facil. Cu un downpayment di 
AWG 200 y un pago mensual di 
por lo menos AWG 100, bo luga 
den e massa di Dushi People ta 
reserva. 


Un danki grandi na nos diseñador 
Andrew Curiel. Na Ricardo’s 
Restaurant situa na Aruba Beach 
Club, danki di curason pa a 
host e evento grandioso aki di 
DUSHI. Na nos sponsor principal 
CARQUEST, bo ta cla pa Dushi 
People? 


Na Dushi People: 
Are 
you 
readyyyy??? Nos ta cla p’e! 


Dushi Carnival Group a corona reina y presenta su trahe pa C70 

C 
u hopi alegria, Cas Princesa Aruba ta an- 
uncia cu su representante Jayleen Croes, a 
conkista, e weekend cu a pasa, e corona maximo 
di Miss Ambar Mundial 2023 na Punta Cana, Re- 
publica Dominicana. 


Entre paisnan grandi di Hispano-America, 
manera Republica Dominicana, Haiti, Mexico, 
Chile y Puerto Rico, Miss Ambar Aruba 2023, a 
logra e corona maximo. Tawata un siman yena 
cu eventonan cultural y di beyesa na unda disci- 
plina a hunga un rol hopi importante. Nos Miss 
Ambar Aruba, Jayleen Croes a sa di acudi na tur 
y conkista finalmente e corona maximo. 


Fundacion Cas Princesa Aruba ta e organisacion 
responsabel pa e certamennan Princess Beauty, 
Little Beauty y Pre Teen Beauty di Aruba. 


Cas Princesa, henter famia y amigonan ta felicita 
Model Cas Princesa Jacy Croes, Little Miss 
Beauty Thaheeli Geerman, Pre Teen Aruba, Maya 
Gordon y Miss Ambar Aruba, Jayleen Croes pa 
e tremendo presentacion poniendo Aruba su 
nomber na halto. 
E luna cu ta bini, Cas Princesa ta habri inscrip- 
cion pa e certamen nacional di 2023. 


Aruba ta Miss Ambar Mundial 2023 

Fortaleza pa Famia 


Sinceramente, Pastor Marcel Balootje 


E 
miho ehempel pa nos hubentud ta nos cu como mayor, pasobra nan ta wak riba nos kico nos ta haci, con nos ta com- 
porta, con nos ta regla nos asuntonan, ki tipo di bida nos ta biba, y mas cu importante cu tur, ken nos tin na prome 
luga den nos bida, placa, material, idolatria of Dios. 


E bida di respet cu nos ta biba, specialmente den nos matrimonio, tin un efecto masha grandi riba nos yiunan, cu nos mes 
no por imagina, muchanan tin hopi atencion con nan mayornan ta trata otro den cas y tur caminda cu nan bay, pasobra 
e trato cu mamay y papay ta duna otro ta e ehempel di respet y decencia pa nan, pasobra educacion ta cuminsa na cas. 


Ta aki nan tur cos ta cuminsa, pasobra si nos kier, pa nos yiunan lanta fuerte, cu balor y respet pa nan mes, cu disciplina 
y decencia, anto nos como mayor mester ta e testimonio di esey. 


Rey David a bisa su yiu Salomon: 
Pa loke ta abo, mi yiu Salomon. Conoce e Dios di bo tata, y sirbi’e cu henter bo curason, y cu un alma boluntario, pasobra 
Señor ta scrudiña tur curason y ta compronde tur intencion di pensamento. Si bo busk’e, E lo laga bo hay’e, ma si bo 
bandon’e, E lo rechasa bo pa semper (1 Cronicanan 28:9). 


Un tata por duna un yiu conseho, ora e mes tin experiencia cu Dios, ningun hende no por duna algo cu e mes no tin. 
Testimonio y educacion Spiritual di mayor tin mas balor cu e herencia cu nan ta laga atras di miyones di florin of propiedad 
pa nan yiunan, pasobra a base di Palabra di Dios, y testimonio di mayornan, yiunan ta scoge direccion pa nan bida. 


Cuanto pleitamento no tin awendia pa herencia, ruman ta hiba ruman dilanti di Hues, rumannan ta cera curason pa otro, 
y laga, cas, of edificio bay perdi basta e otro ruman no haya nada, pero nan ta lubida cu locual nan ta pleita pe, ningun di 
nan a inverti un cen den dje. 


Ta p’esey e palabra di Dios ta bisa: 
Di mesun manera exhorta e hobennan pa nan ta huicioso, den tur cos presenta bo mes, como un ehempel den bon obra, 
cu puresa den doctrina, cu dignidad, cu palabra sano cu no por wordo condena, pa e oponente wordo brongosa sin cu e 
tin nada malo di bisa nos (Tito 2:6-7-8). 


Pasobra e gracia di Dios a aparece treciendo salbacion pa tur hende, siñando nos pa rechasa impiedad, y deseonan 
mundano, y pa biba huicioso y santo den e siglo presente. Wardando riba e speransa bendiciona y E aparicion di e gloria 
di nos gran Dios y Salbador, Cristo Hesus (Tito 2:11-12-13). 


Si nos como mayor no haci nos maximo esfuerso pa guia nos yiunan den caminda di Dios, decencia, respet y moral, ken 
lo hacie pa nos? 


Hubentud mester sa cu nan curpa ta di respeta, pasobra e palabra di Dios ta bisa: Of boso no sa cu boso curpa ta e tempel 
di Spirito Santo, kende ta den boso, kende boso tin di Dios, y cu boso no ta pertenece na boso mes. Pasobra boso a wordo 
cumpra pa un prijs, p’esey glorifica Dios den boso curpa (1 Corintionan 6:19). 


Yiunan obedece boso mayornan den Señor, pasobra esaki ta husto. Honra bo tata y bo mama (Cu ta e prome mandamento 
cu promesa) pa bay bo bon y pa bo tin bida largo riba tera. 


Ban bek na decencia, moral y 
respet, pa rescata nos hubentud 

~ In you, all I find is beauty ~ 
No tin palabra pa expresa nos tristesa, pero 
conforme cu boluntad di Dios, 
nos ta anuncia fayecimento inespera di nos dushi 
yiu y ruman 


Sarlyn Oduber 
*Augustus 11, 1980 - †July 8, 2023 


Tata y mama: 
Juni & Helen Oduber Croes 


Su rumannan: 
Champi Oduber y famia 
Jean Pierre Oduber 


Comprometido: 
Craig Szustkiewicz y su famia 


Acto di despedida lo wordo anuncia despues. 


Lamentablemente nos no por ricibi bishita di 
condolencia na cas. 


Danki pa e comprenshon. 


“Senjor ta mi wardador, 
Mi no tin falta di nada; 
Den cunucu di yerbe berde, 
E ta ponemi sosega. 
E ta hibami na awa trankil, 
Pa mi bolbe hanja forsa. 
Salmo 23:1, 2, 3. 


Cu honda pena na nos curazon pero conforme 
cu boluntad di Dios nos ta anuncia fayecimento 
cristianamente di nos tata, welo, bisawelo, ruman, 
omo, primo y amigo: 


Theodulio 
Vicente Hennep 
Mihor conoci como: 
“Theo” 
*19 Juli 1939 
†03 Augustus 2023 


Na nomber di su: 
Yiunan: Ruben Hennep y †Jaco Praagman 


Su yiunan di crianza: 
Glen Snijders y famia 
Lucy Snijders y famia 
Astrid Snijders y famia 


Nieto: Rayen Praagman 


Nieto y nietanan di crianza: Chris y †Ian, Raoul. 
Melisasa, Rianca, Urwin, Sifra 


Iha: Franckesneider Dominguez na Colombia 


Tur su bisanieto (a)nan na Hulanda 


Rumanan: 
†Samuel Hennep y famia 
†Herman Hennep y Jutta Leeflang y famia 
Henk Hennep y famia 
Philomena y Wilfred Cheng Hennep 


Su ex-colega y amigo Roland Esser Y Sydney 
Dirksz 


Primo y primanan, miembronan di Advent Kerk y 
su bisinjanan stima di Cura Cabai Zuid. 


Amistades na Suriname, Hulanda, Colombia, 
Curacaó, Spanje y Aruba. 


Demas famia: Hennep, Renaud, Snijders, 
Praagman, Cheng, Huygen, Leeflang, Isidora, 
Hoeverts, Orman, Ruiz, Clement, de Cuba, 
Seymour, Rock, Vega, Belt, Geermerts, 
Landvreugd, van Vuurden, Hermelijn, Dirksz, 
Rosalina, Parabirsingh, y Dominguez. 


Ta invita demas famia, bisiña, amigo- y conocirnan 
pa e acto di condolencia y despedida, cu lo tuma 
lugar Dialuna 7 di Augustus 2023. Nos defunto 
stima lo ta reposa for di 2:00 pa 4:00 di atardi na 
Ad patres Funeral Home & Crematorium. Acto di 
cremation lo tuma lugar den seno familiar. 


Disculpa nos si den nos tristeza nos a lubida di 
menciona un of otro miembro di famia. 


Nos ta lamenta cu despues di entiero nos no por 
ricibi bishita di condolencia na cas. 


Lo tin un Livestreaming Link disponibel: 
https://youtube.com/live/ 
JRc2Hr39jso?feature=share 


Staff y personal di Ad Patres Funeral Home & 
Crematorium ta extende nos mas sentido pesame na 
famianan di e fayecido. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 
Eulogio Ramon Robert 
Mihor conoci como: “Loy” 
13-09-1944 - †30-07-2023 


Acto di entiero lo wordo anuncia despues. 


Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad, Unicamente Bo Luz briyando 


Cu profundo tristeza, pero conforme cu 
boluntad di Dios, nos ta anuncia fayecimento 
cristianamente di: 
Girigorio Tromp 
Mihor conoci como 
“Goy, Mo Goy, Buchi Goy, Grego” 
*06-11-1931 - †04-08-2023 


Acto di despedida lo wordo anuncia despues 


Gradicimento / Invitacion 


Nos ta desea di gradici tur esnan cu di un of 
otro forma a duna nos e sosten, e consuelo y e 
forsa necesario durante e momentonan dificil 
di fayecimento di nos Casa, Tata, welo, ruman, 
omo, primo, amigo Stima: 


Romaldo Wernet 
Mihor conoci como “Rochi” 


Un danki di curason na tur famia, conocirnan 
y tur esnan cu a sostene nos den oracion y cu 
a compaña nos durante di su fayecimento, 
preparación di e funeral y tambe e apoyo 
despues. Danki na tur esnan cu a manda 
whatsapp, email, message, carchi, krans y 
yamada nan telefonico cu nos a ricibi y cu a 
compañanos durante su despedida. 
Boso muestra di atencion tabata y ta di hopi 
aprecio y un gran sosten y consuelo pa nos. E no 
tabata facil pero cu Boso sosten e la yuda hopi 
pa nos por a pasa dor di e proceso aki. 
Danki special na pastoor Andry Jose pa su 
palabra nan bunita y cu a confirma cu nos dolor 
ta motivo di e amor cu nos tin pa otro. 
Danki na Mario Middendorp y Nelson Tromp cu 
su Mariachi Luz de Luna pa e bunita musica y 
canto durante e ceremonia di despedida. 
Na Aurora Funeral Home pa nan exellente 
servicio. 
Danki na Express Events Aruba pa nan 
colaboracion y esnan cu a yuda nos sea ta cu 
te, coffee, pan dushi, refresco, juice, chuculati 
pinda, sopi. Nos ta aprecia esaki masha hopi 
mes. 
Danki di curazon di parti di su casa Miriam 
Wernet- Larez, su 3 yiunan y nan famia. 
Alavez nos kier a invita boso pa asisti na e 3 
Santo sacrificio di Misa. 
E lo tuma lugar na Misa Cristo Rey ariba e dianan 
8 aug, 9 aug y 10 di augustus 2023 pa 6:30 pm. 
Boso presencia lo ta altamente aprecia. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, Pa mi bolbe haña 
forsa”. - Salmo: 23 


Cu profundo dolor na nos curazon nos ta anuncia 
fayecimento di: 


Nilda M Yagua Martinez 
mihor conoci como: “Coco of Cuco” 
*06-08-1952 †03-08-2023 


Acto di despedida lo wordo anuncia despues 


